OpenLLM-France/wikimedia huggingface dataset:
# IEEE 802.11h

802.11h és una especificació modificada sobre l'estàndard tècnic 802.11 per WLAN desenvolupat pel grup de treball 11 del comitè d'estàndards LAN/MAN de The Institute of Electrical and Electronics Engineers (IEEE 802) i que es va fer públic en octubre de 2003. 802.11h intenta resoldre problemes derivats de la coexistència de les xarxes 802.11 amb sistemes de Radars i Satèl·lits a la banda dels 5 GHz (802.11a).
El desenvolupament del 802.11h segueix unes recomanacions fetes per la Unió Internacional de Telecomunicacions que van ser motivades principalment pels requeriments que l'Oficina Europea de Radiocomunicacions (ERO) va estimar convenients per minimitzar l'impacte d'obrir la banda de 5 GHz, utilitzada generalment per sistemes militars, a aplicacions ISM (ECC/DEC/(04)08).
Per tal de respectar aquests requeriments, 802.11h proporciona a les xarxes 802.11a la capacitat de gestionar dinàmicament tant la freqüència, com la potència de transmissió.

## Selecció dinàmica de freqüències i control de potència del transmissor

DFS (Dynamic Frequency Selection) és una funcionalitat requerida per les WLAN operant a la banda de 5 GHz per tal d'evitar interferències co-canal amb sistemes de radar i per assegurar una utilització uniforme dels canals disponibles.
El servei DFS proporciona:
* Associació de les estacions amb un Punt d'Accés (AP) basada en els canals suportats a l'estació.
* Capacitat de provar els canals per tal de detectar la presència de radars.
* Aturar l'activitat en un canal si es detecta la presència d'un radar.
* Capacitat de fer peticions i enviar informes amb mesures d'interferència a diferents estacions.
* Capacitat de seleccionar i anunciar els canvis de canal després de detectar interferència a les estacions membres d'una cel·la WLAN.
TPC (Transmitter Power Control) és una funcionalitat requerida per les WLAN operant a la banda de 5 GHz per assegurar que es respecten les limitacions de potència transmesa que hi pot haver per diferents canals en una determinada regió de manera que es minimitza la interferència amb sistemes de satèl·lit.
El servei TPC proporciona:
* Associació de les estacions amb un Punt d'Accés (AP) basada en els rangs de potència suportats per l'estació.
* Especificació dels nivells de senyal màxims permesos al canal de treball.
* Selecció d'una potència per cada transmissió en un canal dintre de les restriccions imposades per les entitats reguladores.
* Adaptació de la potència transmesa tenint en compte pèrdues de propagació i estimacions dels marges de l'enllaç.

## Enllaços externs

* Estàndard IEEE 802.11h Arxivat 2005-11-03 a Wayback Machine.
* IEEE 802.11 working group
* European Radiocommunications Office Arxivat 2019-08-07 a Wayback Machine.
* ECC/DEC/(04)08 Arxivat 2012-01-18 a Wayback Machine.
# Antoni Palol

Antoni Palol fou un compositor actiu durant finals del s.XVIII i principis del s.XIX. Va ser escolà de cor de l'església de Sant Esteve d'Olot durant 9 o 10 anys sota el mestratge del compositor i mestre de capella Josep Carcoler.
Era de família pobre, el 25 d'abril de 1770 la seva mare Teresa Palol, vídua, sol·licità de la Comunitat de Preveres una ajuda atesa la seva pobresa, que li fou concedida.

## Referències

* ↑ Gregori Cifré, Josep Maria; Monells, Carme. Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Bellaterra: Universitat Autònoma de Barcelona, Servei de Publicacions, 2012. ISBN 978-84-490-2891-5.
* ↑ «Diccionari de músics, cantors, lutiers i orgueners relacionats amb Olot al segle XVIII».
# Districte de Jaipur

El districte de Jaipur és una divisió administrativa del Rajasthan, a l'Índia. La capital és Jaipur (ciutat), la ciutat més gran i capital de l'estat. La superfície és d'11.118 km² i la població de 5.252.388 habitants (471 persones per km²).
És un territori pla on la major altura és inferior a 200 metres i a la major part no arriba ni a 100. Els rius principals són el Ban Ganga i el Sabi. La presa de Ramgarh al riu Ban Ganga, abasteix la ciutat de Jaipuir; l'únic llac a destacar és el Sambhar, d'aigua salada i única font de salt de bona qualitat a tota l'Índia. Al districte hi ha coure, ferro, marbre, silici, vidre i algun altra mineral.
Està dividit en 13 tehsils que a efectes fiscals forma cadascun una subdivisió:
* Jaipur
* Amber
* Bassi
* Chaksu
* Chomu
* Mojmabad
* Jamwa Ramgarh
* Phagi
* Phulera
* Kotputli
* Sanganer
* Shahpura
* Viratnagar.
Hi ha també 13 blocs de desenvolupament (blocks o Panchayat Samitis): Amber, Bassi, Chaksu, Govindgarh, Dudu, Jamwa Ramgarh, Phagi, Sambhar, Jhotwara, Kotputli, Shahpura, Sanganer i Viratnagar.
Al districte hi ha una corporació municipal o Nagar Nigam, que és Jaipur (ciutat), i deu altres municipalitats de menys de 200.000 habitants (Nagar Palika); el nombre de nuclis rurals o pobles (Gram Panchayat) és de 488.

## Referències

* lloc oficial del Districte Arxivat 2011-07-17 a Wayback Machine.
# Iermakove (Crimea)

* Per a altres significats, vegeu «Iermakovo».
Iermakove (en (ucraïnès): Ермакове) és un poble de la República Autònoma de Crimea a Ucraïna, que el 2014 tenia 909 habitants. Pertany al districte rural de Djankoi. Fins al 1948 la vila es deia Totai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Iermakovka (Lípetsk)

* Per a altres significats, vegeu «Iermakovka».
Iermakovka (en rus: Ермаковка) és un poble de l'óblast de Lípetsk, a Rússia, que el 2013 no tenia cap habitant. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Eleccions generals espanyoles de 2019

«Eleccions generals espanyoles de 2019» té aquests significats:
* Eleccions generals espanyoles d'abril de 2019
* Eleccions generals espanyoles de novembre de 2019
# IEEE 802.11u

IEEE 802.11u és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que millora els aspectes d'intercomunicació amb xarxes externes. Aquesta millora és a nivell de capa d'enllaç o MAC i de capa física o PHY. IEEE 802.11u fou ratificat el 2011.
IEEE 802.11u intenta solucionar els següents problemes:
* Serveis de descoberta i escombrat (discovery and scanning) de xarxes. En ambients urbans es poden localitzar més de 100 xarxes Wi-Fi, com seleccionar la xarxa correcta?
* Reconeixement del tipus de seguretat dels SSID.
* Servei de descoberta de servei d'accés a internet de les diferents xarxes.
IEEE 802.11u característiques per a solucionar els aspectes anteriors:
* Els dispositius Wi-Fi es desperten periòdicament per a fer escombrats de les xarxes existents.
* S'afegeix informació especial per a descobrir el tipus de xarxa i serveis oferts.

## Referències

* ↑ «What is 802.11u? - Definition from WhatIs.com» (en anglès). WhatIs.com.
* ↑ «IEEE SA - 802.11u-2011 - IEEE Standard for Information Technology-Telecommunications and information exchange between systems-Local and Metropolitan networks-specific requirements-Part II: Wireless LAN Medium Access Control (MAC) and Physical Layer (PHY) specifications: Amendment 9: Interworking with External Networks». standards.ieee.org. Arxivat de l'original el 2017-01-08. [Consulta: 7 gener 2017].
* ↑ «Introducció a IEEE 802.11u» (en anglès). [Consulta: 7 gener 2017].
# President del Gabon

Aquesta és la llista dels presidents de Gabon des de la independència, en 17 d'agost de 1960.
| # | Imatge | Nom (Naixement–mort) | Eleccion | Mandat | Mandat | Partit | Primer ministre |
| # | Imatge | Nom (Naixement–mort) | Eleccion | Inici | Fi | Partit | Primer ministre |
| 1 | | Léon M'ba (1902–1967) | 1961 1967 | 17 d'agost de 1960 | 27 de novembre de 1967 (va morir durant el mandat.) | Parti Démocratique Gabonais - BDG | ell mateix |
| 2 | | Omar Bongo Ondimba (1935–2009) | 1973 1979 1986 1993 1998 2005 | 2 de desembre de 1967 | 8 de juny de 2009 (va morir durant el mandat) | Parti Démocratique Gabonais - BDG / PDG | Mébiame Oyé-Mba Obame-Nguema Ntoutoume Emane Eyeghe Ndong |
| – | | Didjob Divungi Di Ndinge (1946–) | — | 6 de maig de 2009 | 10 de juny de 2009 | Alliance Démocratique et Républicaine - ADERE | Eyeghe Ndong |
| – | | Rose Francine Rogombé (1942–2015) | — | 10 de juny de 2009 | 16 d'octubre de 2009 | Parti Démocratique Gabonais - PDG | Eyeghe Ndong Biyoghé Mba |
| 3 | | Ali Bongo Ondimba (1959–) | 2009 2016 | 16 d'octubre de 2009 | 30 d'agost de 2023 | Parti Démocratique Gabonais - PDG | Biyoghé Mba Ndong Sima Ona Ondo Issoze-Ngondet Nkoghe Bekale Raponda Nze |
| 4 | | Brice Oligui | — | 30 d'agost de 2023 | actualitat | Militar | — |

## Notes

* ↑ Interromput entre el 17 i el 18 de febrer de 1964, durant una temptativa de cop d'estat.
* ↑ Batejat Albert-Bernard Bongo, va canviar el seu nom el 29 de setembre de 1973, després de convertir-se a l'islam. Va adoptar el cognom Ondimba el novembre del 2003.
* ↑ Vicepresident, que substitueix Omar Bongo mentre ell era a l'hospital.
* ↑ Com a president del Senat, va ser successora constitucional d'Omar Bongo.
* ↑ fill d'Omar Bongo Ondimba.

## Vegeu també

* Gabon
# Antoni Arderiu i Pascual

Antoni Arderiu i Pascual (Manresa, 1892 - 1966) fou un advocat, polític i empresari català.

## Biografia

Era fill de Pere Arderiu i Brugués, cap del Partit Conservador a Manresa. Es llicencià en dret per la Universitat de Barcelona. Fou elegit diputat per la Lliga Regionalista pel districte de Manresa a les eleccions generals espanyoles de 1919. El 1921 va fundar a Manresa l'empresa Manufactures de la Pell (Pielsa) amb Lluís Plana i Roca i Jaume Castell i Lastortras, que proporcionava pells per a fabricar soles de sabata. També fou membre de la Reial Acadèmia de Jurisprudència i Legislació de Catalunya i degà de l'Il·lustre Col·legi d'Advocats de Manresa de 1934 a 1966.

## Referències

* ↑ «ARDERIU Y PASCUAL, ANTONIO» (en castellà). Congreso de los Diputados. [Consulta: 15 gener 2023].
* ↑ «Història». IL·LUSTRE COL·LEGI D’ADVOCATS DE MANRESA. [Consulta: 15 gener 2023].

## Enllaços externs

* Història de Manresa
* Detalls biogràfics Arxivat 2016-03-04 a Wayback Machine.
# Districte de Höxter

El Districte de Höxter (districte de Kreis Höxter) és un Kreis (distrcite) a Alemanya a la regió de Detmold (Ostwestfalen-Lippe) ubicat en la zona més oriental de Nordrhein-Westfalen. La capital del districte és Höxter.

## Geografia
### Districtes veïns

El Kreis Höxter limita al nord amb el districte de Lippe, a l'est amb els districtes de Baixa Saxònia anomenat Holzminden i Northeim, al sud-est i al sud amb els districtes de Hessen anomenats Kassel i Waldeck-Frankenberg, al sud-oest limita amb el Hochsauerlandkreis i a l'oest amb el districte de Paderborn.

### Composició del Districte

* Bad Driburg (19.519)
* Beverungen (14.976)
* Borgentreich (9.636)
* Brakel (17.652)
* Höxter (32.662)
* Marienmünster (5.494)
* Nieheim (7.026)
* Steinheim (13.760)
* Warburg (24.339)
* Willebadessen (8.848)
Font: Landesamt für Datenverarbeitung und Statistik NRW (31. Dic. 2005)

## Bibliografia

* „Städte und Gemeinden in Westfalen: Der Kreis Höxter“ hg. von der Geographischen Kommission für Westfalen. Alois Mayr, Adolf Schüttler, Klaus Temlitz (Hg.).- Münster: Ardey-Verlag 1966, ISBN 3-87023-077-0

## Enllaços externs

* Website des Kreises Höxter

## Referències

* ↑ http://www.lds.nrw.de/statistik/datenangebot/Regionen/amtlichebevoelkerungszahlen/rp7_dez05.html Arxivat 2006-11-02 a Wayback Machine.
# E4

E4 és un canal de televisió digital de pagament propietat de Channel 4 que emet al Regne Unit i Irlanda i amb continguts destinats clarament al públic d'entre 15 i 35 anys.
Va començar a emetre el 18 de gener del 2001 i ha retransmès sèries nord-americanes com Friends, The O.C., Smallville, Veronica Mars, The Cleveland Show, Glee, The Sopranos, What About Brian?, Desperate Housewives, 90210, Gilmore Girls, One Tree Hill i Scrubs i sèries britàniques importades del Channel 4 com Shameless i Hollyoaks. Com a producció pròpia destaca el drama d'adolescents Skins, la sitcom The Inbetweeners i la sèrie de ficció Misfits.

## Vegeu també

* My Mad Fat Diary

## Enllaços externs

* E4.com Web oficial (anglès)
# Iermakovski

Iermakovski - Ермаковский (rus) és un poble (possiólok) de l'óblast de Penza (Rússia). El 2010 tenia 6 habitants.

## Referències

* ↑ «НАСЕЛЁННЫЕ ПУНКТЫ БАШМАКОВСКОГО РАЙОНА». Arxivat de l'original el 2011-07-03. [Consulta: 20 octubre 2019].
# Institut des hautes études scientifiques

L'Institut des hautes études scientifiques (IHÉS, en català, Institut d'Estudis Científics Avançats) és un institut francès que promou investigacions avançades en matemàtiques i física teòrica. Està situat en Bures-sud-Yvette al sud de París.
L'IHÉS, fundat en 1958 per l'empresari i matemàtic Léon Motchane amb l'ajuda de Robert Oppenheimer i Jean Dieudonné, intenta atreure a científics punters dels seus camps d'interès. Té uns pocs professors permanents, amb plaça de per vida, i convida a uns 200 visitants cada any, per treballar durant 3 mesos cada cop, aproximadament. També disposa d'uns quants visitants a més llarg termini. Les investigacions no es fan per contracte, ni estan dirigides d'alguna manera: cada investigador té llibertat de perseguir les seves pròpies metes. A més, els professors permanents només han de romandre en l'institut durant 6 mesos a l'any.
Es diu que el disseny de l'IHÉS va ser influït en part per Robert Oppenheimer, que era llavors el director de l'Institut d'Estudis Avançats de Princeton. La forta personalitat d'Alexander Grothendieck i l'ampli impacte de les seves revolucionàries teories van marcar els primers deu anys del centre. René Thom va ser una altra figura prominent en la seva història primerenca. Dennis Sullivan és recordat pel seu especial talent per produir fructuosos intercanvis d'idees entre visitants i professors permanents.
L'IHÉS edita una prestigiosa revista matemàtica, Publications Mathématiques de l'IHÉS.
Els directors de l'IHÉS, en ordre cronològic, han estat: Léon Motchane (1958–71), Nicolaas Kuiper (1971–85), Marcel Berger (1985–94), Jean-Pierre Bourguignon (1994–2013), Emmanuel Ullmo (actualment en el càrrec).
La llista dels matemàtics més reconeguts que són o van ser professors permanents en l'IHÉS inclou a Alexandre Grothendieck, Jean Bourgain, Alain Connes, Pierre Deligne, René Thom, Pierre Cartier, Mikhail Gromov, Maxim Kontsevich, i Laurent Lafforgue. Alguns d'ells són guanyadors de la Medalla Fields.

## Referències

* ↑ (francès) Web oficial Arxivat 2013-12-02 a Wayback Machine. Consultat el 3 de desembre de 2013.

## Enllaços externs

* Pàgina oficial
# Fortunato Raejntroph

Fortunato Raejntroph (Nàpols, 6 de març de 1812 - Nàpols, 11 de març de 1878) (de vegades escrit Raientroph o Raeintropf) fou un compositor italià d'origen alemany o eslavó.
Va ser professor de cant a la seva ciutat natal i va compondre algunes òperes que, no obstant la seva fàcil i agradable melodia, no aconseguiren gaire èxit. Va compondre també unes peces per a piano i un gran nombre d'obres religioses.
Entre les principals cal citar:
* Un matrimonio inopinato
* 20 anni d'esilio (Nàpols, 1837);
* L'astuccio d'oro (Nàpols, 1839);
* Stefanella
* La figlia del soldato (Nàpols, 1839);
* Lo Zio Batista (Nàpols, 1843).

## Referències

* ↑ «Raeintropf, Fortunato». Katalog der Deutschen Nationalbibliothek. [Consulta: 20 novembre 2020].
* ↑ Giraudet, Jean-Paul. «Fortunato Raejntroph» (en francès), 25-03-2013. [Consulta: 20 novembre 2020].
* 1 2 3 Fétis, François-Joseph. Biographie universelle des musiciens et bibliographie générale de la musique: Supplément et complément (en francès). París: Firmin-Didot, 1880, p. 386-387.
* ↑ «Fortunato Raejntroph [sic]». A: Enciclopedia universal ilustrada Europeo-Americana (en castellà). 49. reedició 1974-1979. Madrid: Espasa-Calpe, 1908-1923, p. 383. ISBN 84-239-4500-6.
# House of Evil

House of Evil (conocida com El baile de la muerte a Espanya i Serenata macabra a Hispanoamèrica) és una pel·lícula de terror mexicana de 1968 dirigida per Juan Ibáñez basada en narracions d'Edgar Allan Poe. És protagonitzada per Boris Karloff i Julissa

## Argument

Mansió Morhenge, 1900: el moribund Matthias Morteval convida als seus familiars disfuncionals a la seva casa per a la lectura del seu testament. No obstant això, ell mor i aviat els seus parents estan sent asesinandos d'un en un per joguines vivents.

## Repartiment

* Boris Karloff com Matthias Morteval.
* Julissa com Lucy Durant.
* Andrés García com Charles Beasler.
* José Ángel Espinosa com Ivor Morteval (com Ángel Espinoza).
* Quintín Bulnes com a Dr. Emerick Horvath.
* Beatriz Baz com Cordelia Rash.
* Manuel Alvarado com Morgenstern Morteval.
* Carmen Vélez
* Arturo Fernández com Professor Frank.
* Felipe de Flores
* Fernando Saucedo
* Víctor Jordan

## Producció

La pel·lícula és una de les quatre pel·lícules de terror mexicanes de baix pressupost que Karloff va fer en un paquet amb el productor mexicà Luis Enrique Vergara. Les altres són La muerte viviente, Invasión siniestra i La cámara del terror. Les escenes de Karloff per a les quatre pel·lícules van ser dirigides per Jack Hill a Los Angeles en la primavera de 1968. Les pel·lícules es van completar a Mèxic.

## Referències

* ↑ «Dance of Death (1968)» (en anglès). AllMovie.
* ↑ Jacobs, Stephen. Boris Karloff: More Than a Monster. Tomohawk Press, 2011, p. 503-504.

## Enllaços externs

* House of Evil a YouTube
# Porto Novo

* Aquest article tracta sobre sobre la ciutat de Cap Verd. Si cerqueu la ciutat de Tamil Nadu, vegeu «Parangipettai».
Porto Novo és una ciutat capital de la municipalitat de Porto Novo, a l'illa de Santo Antão, a Cap Verd. Està unida per carretera amb Pombas, Ribeira Grande,Topo da Coroa i la costa occidental de l'illa i a més per una carretera secundària amb Tarrafal de Monte Trigo. És la principal ciutat de l'illa i el principal port. Segons el cens del 2005 tenia 8.450 habitants. Antigament va portar el nom de Carvoeiros.

## Demografia

Població de la vila de Porto Novo (1990–2010) :
| 1990 | 2000 | 2005 | 2010 |
| 4.867 | 7.685 | 8.450 | 9.310 |

## Galeria d'imatges

* Port
* costa sud amb vaixells

## Vegeu també

* Porto Novo (desambiguació)

## Referències

* ↑ Població de la ciutat, citant al Instituto Nacional de Estatísticas Arxivat 2008-11-18 a Wayback Machine.
* 1 2 Font: City Population, citant l'Instituto Nacional de Estatísticas Arxivat 2008-11-18 a Wayback Machine.
* ↑ City Population, citat a Instituto Nacional de Estatísticas Arxivat 2008-11-18 a Wayback Machine..(portuguès)
# Escola El Dofí

L'Escola El Dofí és una escola de Premià de Mar d'educació infantil i primària que forma part de la xarxa d'escoles públiques de la Generalitat de Catalunya. Està situada al carrer Jacint Verdaguer, número 99-101 de Premià de Mar.
Va néixer el curs 1970-71 a iniciativa de pares i mestres que volien una escola coeducativa, aconfessional, catalana, democràtica, oberta a tothom, que seguís els mètodes de la pedagogia activa.
S'inicia com a Societat Regular Col·lectiva formada per dues mestres i una mare (Assumpta Fuxet, Puri Laboria i Agustina Fontanills), després va ser una Cooperativa de mestres, va ser escola del CEPEPC, per acabar formant part de la xarxa d'escoles públiques de Catalunya.

## Referències

* ↑ «Llistat oficial de la xarxa d'escoles de Catalunya». [Consulta: 13 desembre 2014].
* ↑ Farreny, Teresa. El dofí, 25 anys d'escola activa (en catalana). Primera edició. Premià de Mar: El Clavell, 1997, p. 61, 64, 65 i 84. ISBN 84-920999-9-2.
* ↑ Farreny, Teresa; Gómez, Anna. El dofí, 25 anys d'escola pública (en catalana). Primera edició. Premià de Mar: El Clavell, 1997, p. 40 i 61. ISBN 84-920999-9-2.
# Institut dels Pares de Schönstatt

L'Institut dels Pares de Schönstatt (en llatí, Schönstatt Patres) és un institució catòlica de dret pontifici, concretament un institut secular de clergues seculars. Els seus membres posposen al seu nom les sigles I.Sch.
Va ser fundat l'any 1919 a Schönstatt, suburbi de la ciutat de Vallendar, a Renània-Palatinat, pel pare Josef Kentenich (1885-1968), director espiritual del seminari que té en aquell lloc la Societat de l'Apostolat Catòlic, els anomenats pal·lotins. Ja des de 1914 el pare Kentenich exposava als seminaristes el seu pla de renovació religiosa a partir de la consagració a la Mare de Déu, per ells anomenada “Mare i Reina tres vegades Admirable”. Aquesta consagració pretenia ser diferent de la d'altres instituts de perfecció de carisma mariològic, perquè es basava en una recíproca “aliança d'amor”.
Aquell 1919 el moviment va ser aprovat pel provincial pallotí de Limburg an der Lahn, que alhora l'autoritzava a propagar-se fora de la Societat. Tanmateix, el 1964 va trencar la vinculació amb el pallotins i l'any següent fou erigit com a institut secular per part del bisbe de Fulda. No fou fins al 1988 que el papa Joan Pau II el reconegué com a institut de dret pontifici.
El moviment de Schönstatt té branques femenines, juvenils i laiques, que comparteixen nom i carisma però que no tenen cap vinculació jeràrquica amb l'Institut. Aquest és present actualment en una vintena de països de tot el món i compta amb uns 300 membres, destinats a la pastoral comunitària, incardinats a les respectives diòcesis i sovint assumint responsabilitats fora del mateix Institut. A Catalunya el moviment s'establí el 1975 i actualment regenta un santuari a Valldoreix, Vallès Occidental.
L'any 1992 traslladà el seu Consell General a un edifici de nova construcció al Mont-Sió de la mateixa localitat de Schönstatt.
Pertany a l'Institut dels Pares de Schönstatt mons. Francisco Javier Errázuriz Ossa, arquebisbe emèrit de Santiago de Xile i cardenal del títol de S. Maria della Pace.

## Referències

* ↑ Annuario Pontificio per l'anno 2010. Città del Vaticano: Libreria Editrice, 2010, p. 1480 ISBN 978-88-209-8355-0

## Bibliografia

* Pelliccia, Guerrino; Rocca, Giancarlo. Dizionario degli Istituti de Perfezione (en italià). Entrada "Schönstatt", vol. VIII, cols. 1060-1064 Milano: Edizioni Paoline, 1988.

## Enllaços externs

* Pàgina oficial de l'Institut de Schönstatt (en alemany)
* Pàgina del Moviment de Schönstatt a Catalunya
# Institut des sciences et industries du vivant et de l'environnement

Fundada en 2007, l’Institut des sciences et industries du vivant et de l'environnement, també anomenada Agro ParisTech, és una Grande école d'enginyeria de França. Està situada a París, França: Campus Universitat París-Saclay.
Agro ParisTech és un establiment públic d'ensenyament superior i recerca tècnica. L'Escola lliura
* el diploma d'enginyer de Agro ParisTech (Màster Ingénieur Agro ParisTech)
* el diploma Màster recerca i de doctorat
* Mastère spécialisé.

## Laboratoris d'investigació

* Biologia,
* Salut,
* Biotecnologia,
* Agricultura,
* Alimentació,
* Medi ambient

## Referències

* ↑ (anglès)Members and associates Arxivat 2016-10-18 a Wayback Machine.
* ↑ (francès)AgroParisTech, il n’y a pas de plus beau métier que de nourrir le Monde

## Enllaços externs

* Institut des sciences et industries du vivant et de l'environnement - Lloc web oficial